cyanic-selkie/wikianc huggingface dataset:
ფინეთის პოლიტიკური სისტემა
მინი|ფინეთის გერბი ფინეთის პოლიტიკური სისტემა ეფუძნება ნახევრად-საპრეზიდენტო, წარმომადგენლობითი დემოკრატიის, მრავალპარტიული სისტემის რესპუბლიკის პრინციპებს. სახელმწიფოს მეთაურია ფინეთის პრეზიდენტი, რომელიც ამავე დროს განაგებს საგარეო პოლიტიკას და წარმოადგენს შეიარაღებული ძალების მთავარსარდალს. აღმასრულებელი ხელისუფლება ეკუთვნის მთავრობას, რომლის მეთაურიც პრემიერ-მინისტრია. საკანონმდებლო ხელისუფლება პარლამენტს ეკუთვნის, მაგრამ ამ სექტორში გარკვეული უფლებები მთავრობასაც გააჩნია. პრეზიდენტს გააჩნია უფლებამოსილება ვეტო დაადოს პარლამენტის ნებისმიერ გადაწყვეტილებას.
აღმასრულებელი და საკანონმდებლო ხელისუფლებისგან სრულიად დამოუკიდებელია სასამართლო ხელისუფლება.
მიუხედავად იმისა, რომ ფინეთი იდეაში საპარლამენტო სისტემის რესპუბლიკაა, ქვეყნის პრეზიდენტს მაინც შენარჩუნებული აქვს რამდენიმე მნიშვნელოვანი უფლებამოსილება, მათ შორისაა საგარეო პოლიტიკისა და ქვეყნის ეროვნული უსაფრთხოების საქმეების ლიდერის ფუნქციები.
რესურსები ინტერნეტში
კატეგორია:ფინეთის პოლიტიკა
პედრუ პირეში
ბიოგრაფია
პედრუ პირეში დაიბადა 1934 წლის 29 აპრილს კუნძულ ფოგუზე. სწავლობდა ლისაბონის უნივერსიტეტში. სამშობლოში დაბრუნების შემდეგ 1961 წელს გაწევრიანდა გვინეისა და მწვანე კონცხის კუნძულების დამოუკიდებლობის აფრიკულ პარტიაში.
პოლიტიკური მოღვაწეობა
პორტუგალიისაგან დამოუკიდებლობის მიღების შემდეგ გახდა ქვეყნის პირველი პრემიერ-მინისტრი და ამ თანამდებობაზე დარჩა 1991 წლის 4 აპრილამდე. 1991 წლის არჩევნებში მმართველი პარტიის კანდიდატის დამარცხების შემდეგ გადავიდა ოპოზიციაში.
2001 წლის ორტურიან საპრეზიდენტო არჩევნებში 12 ხმით დაამარცხა კონკურენტი კარლუშ ვეიგა და გახდა ქვეყნის მე-3 პრეზიდენტი. 2006 წელს დაახლოებით 2 %-იანი უპირატესობით მოიგო საპრეზიდენტო არჩევნები და სახელმწიფოს სათავეში რჩება 2011  წლამდე.
რესურსები ინტერნეტში
კატეგორია:კაბო-ვერდეს პრეზიდენტები კატეგორია:დაბადებული 1934 კატეგორია:კაბო-ვერდელი პოლიტიკოსები კატეგორია:დაბადებული 29 აპრილი
კაბუ-ფრიუ
კაბუ-ფრიუ (Cabo Frio) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 4 მეტრზე. მიეკუთვნება ბაიშადას-ლიტორანეასის მეზორეგიონს. შედის ეკონომიკურ-სტატისტიკურ მიკრორეგიონ ლაგუსის შემადგენლობაში.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
Solenopsis avia
Solenopsis avia — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
ფემტო...
ფემტო... (femto- < femten; აღნიშვნა: ', ') — ფიზიკური სიდიდის ერთეულის სახელწოდების თავსართი ერთეულთა საერთაშორისო სისტემაში. გამოიყენება მეტრიულ და სხვა გაზომვის ერთეულებთან ერთად. აღნიშნავს ამოსავალი ერთეულის 10−15 ნაწილს.
1964 წელს ზომა-წონის მეთორმეტე გენერალურ კონფერენციაზე ოფიციალურად იქნა მიღებული ჯერადი ერთეულის თავსართად.
მაგალითები
რეალური ზომების მაგალითი: ასაღნიშნია რომ ”ფემტომეტრი” (10−15 მ) აქვს იგივე აღნიშვნა (ფმ), როგორც არასისტემურ ერთეულს ფერმი, რომელიc ექვივალეცაა, ხშირად გამოიყენება ბირთვულ ფიზიკაში.
სქოლიო
კატეგორია:სი_თავსართები
კონრად ადენაუერი
კონრად ადენაუერი (Konrad Hermann Joseph Adenauer; დ. 5 იანვარი, 1876, კელნი ― გ. 19 აპრილი, 1967, რენდორფი, ბონის მახლობლად) — გერმანიის სახელმწიფო მოღვაწე, განათლებით იურისტი, გერმანიის ფედერაციულ რესპუბლიკაის პირველი ბუნდესკანცლერი.
1917-33 წლებში იყო კელნის ობერბურგომისტრი, 1920–1932 — პრუსიის სახელმწიფო საბჭოს თავმჯდომარე, კათოლიკური პარტია „ცენტრის“ ერთ-ერთი ლიდერი. 1933 წელს თანამდებობიდან გადაყენებულ იქნა ნაცისტური მთავრობის მიერ. შემდგომი პერიოდი გაატარა კათოლიკურ მონასტერში. II მსოფლიო ომის დასრულების შემდეგ დაუბრუნდა პოლიტიკურ მოღვაწეობას. ქრისტიანულ-დემოკრატიული კავშირის პარტიის დამაარსებელი და მისი თავმჯდომარე 1950–1966 წლებში. აქტიურად მონაწილეობდა დასავლეთ გერმანიის სახელმწიფოს (გფრ) ჩამოყალიბებასა და მისი კონსტიტუციის შემუშავებაში. ადენაუერი მჭიდროდ იყო დაკავშირებული გერმანიისა და უცხოეთის მონოპოლიებთან. 1949–1963 იყო ბუნდესკანცლერი, ერთდროულად 1951–1955 საგარეო საქმეთა მინისტრი. 1955 ეწვია სსრ კავშირს. ამ ვიზიტს მოჰყვა დიპლომატიური ურთიერთობის დამყარება სსრკ-სა და გფრ-ს შორის. ადენაუერის მთავრობამ ხელი მოაწერა პარიზის შეთანხმებას (1954). ამ მთავრობის პოლიტიკამ ხელი შეუწყო გფრ-ის ეკონომიკური და სამხედრო ძლიერების აღორძინებას. ადენაუერის ინიციატივით აიკრძალა გერმანიის კომუნისტური პარტიის (1956) საქმიანობა. ადენაუერის მთავრობა ესწრაფოდა II მსოფლიო ომის შემდგომ ევროპაში დადგენილი საზღვრების გადასინჯვას, ერთიანი გერმანიის სახელმწიფოს აღდგენას 1937 საზღვრებში. აშშ-ის პოლიტიკურ წრეებთან ერთად მომხრე იყო „ძალის პოლიტიკის“ გატარებისა სსრკ-სა და სოციალისტური ბლოკის სხვა სახელმწიფოების მიმართ. მისი თაოსნობით 1958 ბუნდესტაგმა მიიღო გადაწყვეტილება, რომელიც გფრ-ის მთავრობას ანიჭებს უფლებას აღჭურვოს ბუნდესვერი ატომური და რაკეტული იარაღით.
ლიტერატურა
კატეგორია:გერმანიის კანცლერები კატეგორია:გერმანიის საგარეო საქმეთა მინისტრები კატეგორია:გერმანელი პოლიტიკოსები კატეგორია:დაბადებული 5 იანვარი კატეგორია:დაბადებული 1876 კატეგორია:გარდაცვლილი 19 აპრილი კატეგორია:გარდაცვლილი 1967 კატეგორია:ცივი ომის ლიდერები
მოდერატო
მოდერატო (moderato, სიტყვასიტყვით — ზომიერად) — ზომიერი ტემპის (საშუალო — ალეგროს და ალეგრეტოს შორის) აღნიშვნა.
ლიტერატურა
კატეგორია:მუსიკალური ტერმინები
მორიც ლაიტნერი
მორიც მილნერი (Moritz Leitner; დ. 8 დეკემბერი, 1992) — გერმანელი ფეხბურთელი, ბუნდესლიგის კლუბ „დორტმუნდის ბორუსიას“ ნახევარმცველი.
პროფესიონალური დებიუტი ჰქონდა მიუნხენ 1860-ის შემადგენლობაში 2010 წლის 14 აგვისტოს გერმანიის თასის მატჩში, სადაც ის შეცვლაზე შევიდა მოედანზე.
2011 წლის იანვარში ის შეუერთდა „დორტმუნდის ბორუსიას“, შემდეგ კი იჯარით გადავიდა „აუგსბურგში“.
რესურსები ინტერნეტში
კატეგორია:დაბადებული 1992 კატეგორია:გერმანელი ფეხბურთელები კატეგორია:გერმანიის ბუნდესლიგის ფეხბურთელები კატეგორია:დორტმუნდის ბორუსიას ფეხბურთელები კატეგორია:აუგსბურგის ფეხბურთელები კატეგორია:მიუნხენი 1860-ის ფეხბურთელები კატეგორია:დაბადებული 8 დეკემბერი
სანტიაგოს რეგიონი
სანტიაგოს რეგიონი (Región de Metropolitana de Santiago) — ადმინისტრაციული რეგიონი ჩილეს ცენტრალურ ნაწილში. მოიცავს 6 პროვინციასა და 52 კომუნას.
ფართობი — 15 403,2 კმ². მოსახლეობა — 6 061 185 კაცი (2002). მოსახლეობის სიმჭიდროვე — 393,5 ად./კმ². ადმინისტრაციული ცენტრი — ქ. სანტიაგო.
მდებარეობა
რეგიონი მდებარეობს ჩილეს ცენტრალურ ნაწილში და ესაზღვრება:
რესურსები ინტერნეტში
კატეგორია:ჩილეს რეგიონები
აღაიანის თემი
აღაიანის თემი — თემი საქართველოში, შიდა ქართლის მხარის კასპის მუნიციპალიტეტში. თემში შედის 3 სოფელი: აღაიანი, საქადაგიანო, ხიდისყური. თემის ცენტრია სოფელი აღაიანი. 2002 წლის აღწერის მონაცემებით თემის საერთო მოსახლეობაა 3710 ადამიანი. ტერიტორიული ორგანოს რწმუნებული ოთარ სეფიაშვილი.
სქოლიო
კატეგორია:კასპის მუნიციპალიტეტის თემები
ფრიტა
ფრიტა (Alburnoides) — თევზების გვარი კობრისებრთა ოჯახისა. მათი სხეულის სიგრძე 8—14 სმ, მასა — 100 გ აღწევს. ფართოდ არის გავრცელებული ევროპის მტკნარ წყლებში, ალპებიდან ჩრდილოეთით და საფრანგეთიდან დასავლეთით, კავკასიაში, მცირე აზიის ჩრდილოეთ სანაპიროზე, ტიგროსისა და ევფრატის აუზში. ბინადრობს მდინარეებსა და ტბებში. ფრიტას სახეობები გვხვდება როგორც დასავლეთ (Alburnoides bipunctatus fasciatus), ისე აღმოსავლეთ (Alburnoides bipunctatus eichwaldi) საქართველოში. მოიპოვება ასევე ჯავახეთის ზეგანზე არსებულ მდინარეებში. ფრიტა გვხვდება ასევე ამტყელის ტბაში. სარეწაო მნიშვნელობა არ აქვს.
სქოლიო
კატეგორია:კობრისებრნი
ლედ ზეპელინის 1968-1969 წლების ჩრდილო ამერიკული ტურნე
1968 წლის ბოლოს 1969 წლის დასაწყისში, ლედ ზეპელინმა გამართა ჩრდილო ამერიკული ტურნე. ტურნე დაიწყო 26 დეკემბერს და დასრულდა 15 თებრვალს. ეს ჯგუფის პირველი ტურნე იყო ჩრდილო ამერიკაში. მათ კონცერტები გამართეს ისეთ დიდ ქალაქებში როგორებიცაა (ნიუ-იორკი, სან ფრანცისკო, ჩიკაგო) და სხები. ჯგუფმა პირველად გამართა საკონცერო გამოსვლები კანადაშიც ქალაქ (ვანკუვერსა და ტორონტოში). ჩრდილო ამერიკული ტურნე დასრულდა აშშ-ს ქალაქ მაიამიში.
რესურსები ინტერნეტში
კატეგორია:ლედ ზეპელინის ტურნეები კატეგორია:1969 წლის საკონცერტო ტურნეები
ფერმი (ზომის ერთეული)
ფე́რმი — მანძილის გაზომვის არასისტემური ერთეული, რომელიც ბირთვულ ფიზიკაში გამოიყენება, დარქმეულია იტალიელი ფიზიკოსი ენრიკო ფერმის სასახელოდ. იგივეა რაც ფემტომეტრი. სიდიდეა - 1×10−15 მ, და აღნიშვნა (ფმ) ამ ერთეულებისა იგივეა. ერთეული ძალიან მოსახერხებელია ბირთვულ ფიზიკაში რადგან ობიექტების ზომები (ატომის ბირთვი) შეადგენს სულ რაღაც რამდენიმე ფერმის.
1 ფერმი = 1 × 10−15 მ = 1 ფმ.
კატეგორია:საზომი ერთეულები კატეგორია:ბირთვული ფიზიკა
გიორგი ლევაშოვ-თუმანიშვილი
გიორგი ლევაშოვ-თუმანიშვილი (დ. 30 ოქტომბერი, 1943, თბილისი — გ. 5 იანვარი, 2023, იქვე) — ქართველი რეჟისორი, სცენარისტი, მხატვარი. საქართველოს მინისტრთა საბჭოს პრემიის ლაურეატი (1982).
ბიოგრაფია
გიორგი ლევაშოვ-თუმანიშვილი დაიბადა თბილისში, 1943 წლის 30 ოქტომბერს. 1963 წელს დაამთავრა თბილისის სახელმწიფო უნივერსიტეტი, 1971 წელს — თბილისის სამხატვრო აკადემია, 1976 წელს – შოთა რუსთაველის სახელობის თბილისის თეატრალური ინსტიტუტის სარეჟისორო ფაკულტეტი. 1998 წლიდან — საქართველოს შემოქმედთა საერთაშორისო ფედერაციის თავმჯდომარე. იყო საქართველოს ტელევიზიის კინორეჟისორი; მუშაობდა დიდი ბრიტანეთის ტელევიზიის მე-4 არხზე; გადაღებული აქვს ფილმები: „პრემიერა“ (1979), „ექსპერიმენტი“ (1981), „მთვარის გლობუსი“ (1986), „ვეძებთ მარჯორის და ოლივერს“ (1991) და სხვა.
სქოლიო
კატეგორია:დაბადებული 30 ოქტომბერი კატეგორია:დაბადებული 1943 კატეგორია:გარდაცვლილი 5 იანვარი კატეგორია:გარდაცვლილი 2023 კატეგორია:თუმანიშვილები კატეგორია:ქართველი კინორეჟისორები კატეგორია:ქართველი სცენარისტები კატეგორია:თბილისში დაბადებულები კატეგორია:თბილისის სახელმწიფო უნივერსიტეტის კურსდამთავრებულები კატეგორია:თბილისის სახელმწიფო სამხატვრო აკადემიის კურსდამთავრებულები კატეგორია:თბილისის თეატრისა და კინოს უნივერსიტეტის კურსდამთავრებულები
248
თარიღი უცნობია
*
იკეა
მინი|250პქ|ოფიციალური ლოგო thumb|იკეა
იკეა (IKEA) — მულტინაციონალური კონცერნი, რომლის ბიზნესის სამოღვაწეო პროფილია სახლის მოსაწყობად საჭირო ხელითასაწყობი ავეჯის, საბინაო აქსესუარების დამზადება-გაყიდვა. გარდა ამისა, ევროპის ზოგ ქვეყანაში, უკვე აწყობილი სახით, ე.წ. მზასახლებსაც კი ჰყიდიან.
კონცერნის სავაჭრო კონცეფცია უმთავრესად გათვლილია მასობრივ მომხმარებელზე, რის გამოც იკეასეული პროდუქციის ჯერ კიდევ შეფუთვაში გათვალისწინებულია გამოუცდელი მასობრივი მყიდველი, რომელმაც საქონლის სახლში მიტანისთანავე თვითონ უნდა შესძლოს მისთვის საჭირო ავეჯის, ნივთის აწყობას. შესაბამისი ინსტრუქციებიც თანმიმდევრულობის მიხედვითაა აგებული და ნუმერირებული. უპირატესობა იდეოგრაფიულ ენას ენიჭება.
საწარმო 1943 წელს დააფუძნა ინგვარ კამპრადმა (Ingvar Kamprad) შვედეთში, ხოლო დღესდღეობით კი ნიდერლანდებშია რეგისტრირებული და ეკუთვნის ფონდს სახელწოდებით INGKA Foundation.
რესურსები ინტერნეტში
კატეგორია:1943 წელს დაარსებული კომპანიები
ჰადისე
ჰადისე აჩქგიოზი (Hadise Açıkgöz) — თურქ–ბელგიელი მომღერალი, რომელიც R&B–ის მღერის. ძირითადად ცნობილია როგორც ჰადისე. წარმოშობით თურქეთიდანაა, მაგრამ ცხოვრობს ბელგიაში.
Solenopsis axillaris
სქოლიო
კატეგორია:ჭიანჭველები
ჰადისე
ჰადისემ წარადგინა თურქეთი მოსკოვში ევროვიზია 2009–ზე სიმღერით „Düm Tek Tek“ და მე–4 ადგილი დაიკავა.
სქოლიო
კატეგორია:თურქი მომღერლები ჰ კატეგორია:დაბადებული 1982
დრუპჩენი
პრაქტიკისას, პრაქტიკოსები კითხულობენ მანტრებს, აკეთებენ ტორმებს, ქმნიან დიდი ზომის ქვიშის თანგკებს.
ენრიკო კარუზო
thumb|ენრიკო კარუზო ენრიკო კარუზო (Enrico Caruso; დ. 25 თებერვალი, 1873 — გ. 2 აგვისტო, 1921) — მსოფლიო ოპერის ისტორიაში ერთ-ერთი ყველაზე განთქმული ტენორი. კარუზო იყო ასევე ყველაზე პოპულარული მომღერალი ნებისმიერ ჟანრში მეოცე საუკუნის პირველ ოც წელიწადში და ფირზე ჩაწერილი მუსიკის ერთ-ერთი პიონერი. მისმა საყოველთაოდ ცნობილმა ჩანაწერებმა, ასევე მისმა განუმეორებელმა ხმამ, გამორჩეული დიაპაზონით, სიძლიერითა და სილამაზით, იგი საკუთარი დროის ყველაზე განთქმული ვარსკვლავი გახადა.
კარიერის განმავლობაში მან თითქმის 260 ჩანაწერი გააკეთა და მილიონობით დოლარი შეიძინა გრამფირფიტების გაყიდვიდან. მიუხედავად იმისა, რომ კარუზოს მსოფლიოს მრავალ დიდ ოპერის თეატრში ჰქონდა შესრულებული, მათ შორის ლა სკალა მილანში, კოვენტ გარდენი ლონდონში, ყველაზე უკეთ მას იცნობენ როგორც ნიუ-იორკის მეტროპოლიტენ ოპერის წამყვან მამაკაც მომღერალს ჩვიდმეტი წლის განმავლობაში. დირიჟორი არტურო ტოსკანინის შეფასებით, რომელიც კარუზოსთან რამდენიმე ოპერას დირიჟორობდა „მეტში“, ის უდიდესი ხელოვანი იყო, რომელთანაც კი ოდესმე უმუშავია.
რესურსები ინტერნეტში
კატეგორია:იტალიელი საოპერო მომღერლები კატეგორია:ფილატელისტები კატეგორია:დაბადებული 25 თებერვალი კატეგორია:დაბადებული 1873 კატეგორია:გარდაცვლილი 2 აგვისტო კატეგორია:გარდაცვლილი 1921
Don't Panic (სიმღერა)
Don't Panic — მეოთხე სინგლი Coldplay-ს სადებიუტო ალბომიდან Parachutes. რეგიონალური სინგლები გამოვიდა ევროპაში, საფრანგეთში, ნიდერლანდებში (სინგლის და Live EP), დანიაში (Live EP), და ავსტრალიაში. მხოლოდ დიდ ბრიტანეთში გამოვიდა პრომო გამოცემა. ალბომზე არსებული სიმღერის ვერსია ყველა სინგლის შემადგენლობაში შედის.
ისტორია
Don't Panic ალბომ Parachutes-ის პირველი სიმღერაა და ძირითადად გიტარაზეა დაფუძნებული. თავიდან მას Panic ერქვა და იმ ექვს სიმღერას შორის იყო, რომლებიც Coldplay-მ 1998 წელს თავის პირველ კონცერტზე დაუკრა. საბოლოოდ სიმღერის სათაური Don't Panic გახდა.
ტურნეს A Rush of Blood to the Head Tour დროს, ამ სიმღერას განსხვავებული შესავალი ჰქონდა. ასევე გადასვლების დროს, მარტინი ელექტრონულ გიტარაზე, ხოლო ჯონ ბაკლენდი - ჰარმონიკაზე უკრავდა. სოლოს დასრულების შემდეგ, ის მუდმივად ისროდა ხოლმე ჰარმონიკას დარბაზში.
2005 წლის კონცერტებზე ინსტრუმენტული სოლოს დროს სრულდებოდა მელოდია Depeche Mode-ის სიმღერიდან Enjoy the Silence.
მუსიკალური ვიდეო
სიმღერის მუსიკალური ვიდეოს ავტორია ტიმ ჰოუპი. კლიპში გამოყენებულია ჯგუფის რეალური სახეები, მაგრამ სხეულები აპლიკაციური ანიმაციით არის დამზადებული. იგივე ეხება კლიპში გამოყენებულ სხვა ობიექტებსაც. კლიპში ასევე ჩნდება ყვითელი ფერის გლობუსი, რომელიც ალბომის Parachutes ყდაზეა გამოყენებული.
რესურსები ინტერნეტში
კატეგორია:2001 წლის სინგლები კატეგორია:Coldplay-ს სიმღერები კატეგორია:Parlophone-ის სინგლები
მაისის რევოლუცია
მინი|250პქ|მაისის რევოლუციისადმი მიძღვნილი მონუმენტი [[ბუენოს-აირესი|ბუენოს-აირესში, პლასა-დე-მაიოს მოედანი]] მაისის რევოლუცია (Revolución de Mayo) − ერთკვირიანი რევოლუციურ ქმედებათა სერია, რომელსაც ადგილი ჰქონდა 1810 წლის 18-25 მაისს ბუენოს-აირესში, რიო-დე-ლა-პლატის ვიცე-სამეფოს დედაქალაქში. თავის მხრივ, ეს ვიცე-სამეფო წარმოადგენდა ესპანეთის იმპერიის კოლონიას და მოიცავდა თანამედროვე არგენტინის, ბოლივიის, პარაგვაისა და ურუგვაის ტერიტორიებს. რევოლუციის შედეგად ჩამოგდებულ იქნა ვიცე-მეფე ბალთასარ იდალგო კისნეროსი და 25 მაისს შეიქმნა ადგილობრივი მთავრობა, პირველი ხუნტა. ამ მოვლენებს არგენტინაში ხშირად „მაისის კვირასაც“ უწოდებენ. მინი|მარცხნივ|250პქ|[[რიო-დე-ლა-პლატის ვიცე-სამეფო]]
რესურსები ინტერნეტში
კატეგორია:არგენტინის ისტორია კატეგორია:რევოლუციები კატეგორია:ურუგვაის ისტორია კატეგორია:ბოლივიის ისტორია კატეგორია:პარაგვაის ისტორია
Solenopsis azteca
სქოლიო
კატეგორია:ჭიანჭველები
ინდოეთის მდინარეების სია
thumb|ინდოეთის მდინარეების რუკა.
მდინარეები, რომლებიც ჩაედინება ზღვაში  დახარისხებულია  გეოგრაფიულად, სანაპიროს  გასწვრივ  დაწყებული  ბენგალის  ყურედან  აღმოსავლეთით,  სამხრეთით - კანიაკუმარამდე,  შემდეგ ჩრდილოეთით  არაბეთის ზღვის  გასწვრივ.
ინდოეთის მთავარი მდინარეებია: დანარჩენი მდინარეები:
მდინარე მეგნას აუზი
მდინარე მეგნა-სურმაბარაკი მიედინება ინდოეთსა და ბანგლადეშში
კამერუნის პრეზიდენტი
thumb|150px|კამერუნის დროშა კამერუნის პრეზიდენტი — კამერუნის სახელმწიფოს მეთაური. მოსახლეობა ირჩევს 7 წლის ვადით.
რესურსები ინტერნეტში
კატეგორია:კამერუნი კატეგორია:აფრიკის ქვეყნების პრეზიდენტები *
მანიაზიბაში
მანიაზიბაში (Манъяҙыбаш; Маньязыбаш) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 30 ადამიანი. რაიონულ ცენტრ დიურტიულიდან დაშორებულია 31 კილომეტრით. უახლოესი რკინიგზის სადგურია უფა, რომელიც დაშორებულია 100 კმ-ით.
2002 წლის აღწერის მიხედვით მოსახლეობის უმრავლესობას ბაშკირები (62 %) და თათრები (28 %) შეადგენენ.
სქოლიო
კატეგორია:დიურტიულის რაიონის სოფლები
ფინეთის გეოგრაფია
მინი|250პქ|ფინეთის რუკა მინი|250პქ|თანამგზავრული ფოტო ფინეთის გეოგრაფია განსხვადება სკანდინავიის სხვა ქვეყნების გეოგრაფიისგან. ქვეყანა მდებარეობს ევროპის კონტინენტის უკიდურეს ჩრდილოეთში, შემოსაზღვრულია ბალტიის ზღვითა და ბოტნიისა და ფინეთის ყურეებით, სახმელეთო მეზობლები კი არიან შვედეთი, ნორვეგია და რუსეთი. რეგიონის სხვა ქვეყნების მსაგვსად ფინეთის ტერიტორია მოქცეულია ჩრდილოეთის 60° პარალელის ჩრდილოეთით. ხმელეთის ფართობის დაახლოებით მეოთხედი და მთლიანი ფართობის მესამედი არქტიკული წრის ჩრდილოეთით მდებარეობს.
ზომა, საზღვრები და გეოლოგია
ფინეთის მთლიანი ფართობი 337,030 კმ²-ია და მეექვსე ქვეყანაა ევროპაში ფართობის მხრივ საფრანგეთის, უკრაინის, ესპანეთის, შვედეთისა და გერმანიის შემდეგ. ფართობის 10% წყალს უკავია, 69% ტყეს, 8% დამუშავებულ მიწებს, ხოლო დარჩენილი 13% სხვა დანარჩენს.
ფინეთის გეოგრაფიაზე ყველაზე დიდი გავლენა იქონია კონტინენტურმა გამყინვარებამ, რომელმაც ქვეყანაში მრავალფეროვანი რელიეფი წარმოქმნა. 100 000 წლის წინ მყინვარებმა უკან დაიხია და დატოვა მორენები, დრუმლინები და ოზები. ამ პერიოდის კიდევ ერთი გამოვლინებაა ათასობით ტბა. მყინვარების მოძრაობის სიძლიერემ უამრავი ქვაბული დატოვა, რომლებიც შემდეგ გამავალმა წყლებმა ამოავსო.
ფინეთის კონტური ცალხელიან ადამიანს წააგავს. ეს ფაქტი ფინელებმა მრავალ ეროვნულ განსახიერებაში წარმოსახეს ნახატების სახით. 1941-1944 წლებში, საბჭოთა კავშირ-ფინეთის ომის ფინეთმა ტერიტორიის მნიშვნელოვანი ნაწილი დაკარგა და როგორც ამბობენ, სწორედ ამ დროს დაკარგა ადამიანის ფიგურამაც მეორე მკლავი.
რელიეფის ფორმები
მსოფლიოს მრავალი ქვეყანა შეიძლება დაიყოს განსხვავებულ გეოგრაფიულ რეგიონებად, რომელთა შორისაც როგორც წესი, რომელიმე ერთი დომინირებს. ფინეთი ამ მხრივ ოთხ რეგიონად იყოფა: ფინეთის არქიპელაგი, სადაც წყალი და კლდეები დომინირებს; ფინეთის სანაპირო რეგიონი, რომელიც თიხამიწის ვრცელი ვაკეებისგან შედგება და ფინეთის ძირითად სასოფლო-სამეურნეო რეგიონს წარმოადგენს; ფინეთის შიდა ნაწილში მდებარე ტბების რაიონი, რომელიც ვრცელი ტყეებით გამოირჩევა და ფინეთის მთიანეთი, რომელიც არქტიკული ბუჩქნარითაა დაფარული.
კლიმატი
ჩრდილოეთში მდებარეობის გამო, ფინეთში წელიწადის ყველაზე ხანგრძლივი სეზონი ზამთარია. მხოლოდ სამხრეთ სანაპირო ზოლშია ზაფხულისა და ზამთრის ხანგრძლივობა თანაბარი. ქვეყნის სამხრეთ-დასავლეთ არქიპელაგზე, ზამთარი დაახლოებით დეკემბრის დასაწყისიდან მარტის შუა რიცხვებამდე გრძელდება, ხოლო ლაპლანდიაში ოქტომბრის დასაწყისიდან მაისის დასაწყისამდე. აქედან გამომდინარე, ფინეთის სამხრეთ ნაწილი წელიწადში მხოლოდ 3-4 თვის განმავლობაშია თოვლით დაფარული, მაშინ როცა ჩრდილოეთი ნაწილი შვიდი თვითაა თოვლის საფარის ქვეშ. ჩრდილოეთ ნაწილში ნალექების საშუალო წლიური რაოდენობა 500 - 600 მმ-ია, სამხრეთში 600 - 700 მმ.
ფინეთის კლიმატს აყალიბებს მის დასავლეთით მდებარე ატლანტის ოკეანე და აღმოსავლეთით მდებარე ევრაზიის კონტინენტი. გოლფსტრიმისა და ჩრდილოეთ ატლანტიკის თბილი დინებები ნორვეგიასა და შვედეთთან ერთად, ფინეთსაც „ათბობენ". ბალტიის ზღვაში დასავლეთიდან შემომდინარე თბილი ჰაერის მასები გავლენას ახდენს ფინეთის სანაპირო ზოლის კლიმატზე.
ფინეთის ტერიტორიაზე დაფიქსირებული რეკორდულად მაღალი ტემპერატურაა 37.2 °C (2010 წლის ივლისი, ლიპერი), მინიმალური კი −51.5 °C (1999 წლის 28 იანვარი, კიტილა).
სქოლიო
კატეგორია:ფინეთის გეოგრაფია
იგუაბა-გრანდი
იგუაბა-გრანდი (Iguaba Grande) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 18 მეტრზე. მიეკუთვნება ბაიშადას-ლიტორანეასის მეზორეგიონს. შედის ეკონომიკურ-სტატისტიკურ მიკრორეგიონ ლაგუსის შემადგენლობაში.
2010 წლის მონაცემებით, მოსახლეობა 22 851 ადამიანს შეადგენდა, მოსახლეობის სიმჭიდროვე 439.91 კმ²-ზე. ფართობი 51 945 კმ²-ია.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
კინტორე
კინტორე (Kintore) — ქალაქი ცენტრალურ ავსტრალიაში, ჩრდილოეთი ტერიტორიის შტატში, ალის-სპრინგსის რეგიონის მაკდონელის საგრაფოში. 2011 წლის აღწერის მონაცემებით ქალაქის მოსახლეობა შეადგენს 454 ადამიანს. რეგიონის ადმინისტრაციული ცენტრიდან, ქალაქ ალის-სპრინგსიდან კინტორე 521 კილომეტრითაა დაშორებული. რამდენიმე კილომეტრში მდებარეობს ჩრდილოეთი ტერიტორიის და დასავლეთი ავსტრალიის ოფიციალური საზღვარი.
სქოლიო
კატეგორია:ჩრდილოეთი ტერიტორიის ქალაქები
ბუნების ისტორიის მუზეუმი, ლონდონი
ლონდონის ბუნების ისტორიის მუზეუმი (Natural History Museum) — ლონდონში მდებარე მუზეუმი, სადაც წარმოდგენილია ბუნების ისტორიის სხვადასხვა სეგმენტის ნიმუშების ფართო სპექტრი. მუზეუმში არის დაახლოებით 80 მილიონი ექსპონატი ხუთი ძირითადი კოლექციის შიგნით: ბოტანიკა, ენტომოლოგია, მინერალოგია, პალეონტოლოგია და ზოოლოგია. მუზეუმი არის კვლევის ცენტრი, რომელიც სპეციალიზირებულია ტაქსონომიაში, იდენტიფიკაციასა და კონსერვაციაში.
დაწესებულების ასაკის გათვალისწინებით, ბევრ კოლექციას აქვს დიდი ისტორიული და სამეცნიერო ღირებულება, როგორიცაა ჩარლზ დარვინის მიერ შეგროვებული ნიმუშები. მუზეუმი განსაკუთრებით ცნობილია თავისი დინოზავრის ჩონჩხების გამოფენით და არქიტექტურით - ზოგჯერ უწოდებენ ბუნების საკათედრო ტაძარს. ბუნების ისტორიის მუზეუმის ბიბლიოთეკა მოიცავს წიგნების, ჟურნალების, ხელნაწერებისა და ნამუშევრების ვრცელ კოლექციებს, რომლებიც დაკავშირებულია სამეცნიერო განყოფილებების მუშაობასა და კვლევასთან.
მუზეუმი აღიარებულია, როგორც მსოფლიოში ბუნების ისტორიისა და შესაბამისი სფეროების კვლევის უმნიშვნელოვანესი ცენტრი. მიუხედავად იმისა, რომ საყოველთაოდ მოიხსენიება, როგორც ბუნების ისტორიის მუზეუმი, იგი ოფიციალურად იყო ცნობილი როგორც ბრიტანეთის მუზეუმი (ბუნების ისტორია) 1992 წლამდე, მიუხედავად 1963 წელს თავად ბრიტანეთის მუზეუმიდან კანონიერი განცალკევებისა.
გაერთიანებული სამეფოს სხვა საჯაროდ დაფინანსებული ეროვნული მუზეუმების მსგავსად, ბუნების ისტორიის მუზეუმში შესვლა უფასოა. მუზეუმს აფინანსებს ციფრული, კულტურის, მედიისა და სპორტის დეპარტამენტი. მას ასევე აფინანსებს კათრინი, კემბრიჯის ჰერცოგინია. მუზეუმში დაახლოებით 850 თანამშრომელია.
ძირითადი ნიმუშები და ექსპონატები
მინი|[[1881 წლის გეგმა]] მინი|მუზეუმის ცენტრალური დარბაზი ერთ-ერთი ყველაზე ცნობილი ექსპონატი, მეტსახელად ,,დიპი" არის 105 ფუტიანი (32 მ) სიგრძის ასლი დიპლოდოკის ჩონჩხისა, რომელიც მრავალი წლის განმავლობაში იყო გამოფენილი ცენტრალურ დარბაზში. ის საჩუქრად გადასცა შოტლანდიელ-ამერიკელმა მრეწველმა ენდრიუ კარნეგიმ. მან მასში გადაიხადა 2 000 ფუნტი. ის გახლდათ ორიგინალის ასლი, რომელიც კარნეგის ბუნების ისტორიის მუზეუმში ინახებოდა. ნაწილები გაიგზავნა ლონდონში 36 ყუთით და 1905 წლის 12 მაისს გამოფენა გაიხსნა. დიპის გავრცელებისთანავე, ბატონმა კარნეგიმ გადაიხადა თანხა დამატებითი ასლების დასამზადებლად ევროპის უმსხვილეს დედაქალაქებში და ცენტრალურ და სამხრეთ ამერიკაში. დინოზავრი სწრაფად იქცა მუზეუმის სიმბოლოდ და გამოჩნდა ბევრ მულტფილმსა და მედიაში, მათ შორის დისნეის 1975 წლის კომედიაში ,,ჩვენი ერთ-ერთი დინოზავრი დაკარგულია". მუზეუმში გამოფენიდან 112 წლის შემდეგ, დინოზავრის ასლი ამოღებულ იქნა 2017 წლის დასაწყისში. ის ჩანაცვლებული იქნა ლურჯი ვეშაპის ნამდვილი ჩონჩხით. დიპი 2018 წლიდან გადაჰქონდათ მუზეუმიდან მუზეუმში, ხოლო 2020 წელს ის ნორვიჩის კათედრალში შეიტანეს.
ლურჯი ვეშაპის ჩონჩხი, რომელმაც ჩაანაცვლა დიპი, მუზეუმის კიდევ ერთი გამოჩენილი ექსპონატია. ჩონჩხის ჩვენება მხოლოდ 1934 წელს გახდა შესაძლებელი ახალი ვეშაპის დარბაზის (ახლანდელი ძუძუმწოვრების გალერეა) საშუალებით. ვეშაპი პირველად 1891 წლის მარტში ნახეს. მისი ჩონჩხის აგება დასრულდა 1938 წელს. იმ დროსთვის ეს იყო მსოფლიოში ყველაზე დიდი მოდელი, სიგრძით 92 ფუტი (28 მ).
განათლება და კვლევა
მუზეუმი ატარებს საგანმანათლებლო და საზოგადოებრივი ჩართულობის პროგრამების სერიას. ესენია მაგალითად: ,,როგორ მუშაობს მეცნიერება" ხელნაკეთი სემინარი სკოლის მოსწავლეებისთვის, რომელიც აჩვენებს მიკროფოსილების გამოყენებას გეოლოგიურ კვლევაში. მუზეუმმა ასევე დიდი როლი შეასრულა დევონისა და დორსეტის იურული სანაპიროს იუნესკოს მსოფლიო მემკვიდრეობის ძეგლად აღიარების უზრუნველყოფაში და შემდგომში იყო წამყვანი პარტნიორი Lyme Regis- ის ნამარხების ფესტივალში.
2010 წელს, მუზეუმში გადაიღეს BBC– ის ექვს ნაწილიანი დოკუმენტური სერია, სახელწოდებით სიცოცხლის მუზეუმი, რომელიც იკვლევდა მუზეუმის ისტორიას.
2001 წლის მაისიდან, ბუნების ისტორიის მუზეუმში შესვლა თავისუფალი გახდა ზოგიერთი ღონისძიებისთვის და მუდმივი გამოფენებისთვის.
სქოლიო
კატეგორია:მუზეუმის ტიპები კატეგორია:მუზეუმი კატეგორია:მუზეუმები კატეგორია:მუზეუმები დაარსების წლის მიხედვით კატეგორია:მუზეუმები ლონდონში კატეგორია:მუზეუმები ინგლისში
ნაყოფჭამიები
ნაყოფჭამიები (Laspeyresiini) — პეპლების ფოთოლხვევიების ოჯახისა. მათი ფრთების შლილი 8-24 მმ აღწევს. წინა მუქ ფრთებზე ღია ფერის ლაქები და ბზინვარე ზოლები აქვს, უკანა ფრთები კი ღია ფერისაა. ზიანი მოაქვს მატლს, რომელიც ბინადრობს მცენარის დაზიანებულ ორგანოებში, იქვე ზამთრობს და ჭუპრდება. ყველგანაა გავრცელებული. დიდი რაოდენობითაა ევროპისა და აზიის ტყეებში. ცნობილია 700--მდე სახეობა. მათგან 50-მდე სახეობა აზიანებს ტყის ჯიშებს და სასოფლო სამეურნეო კულტურებს, უმეტესად ხეხილის ნაყოფს, თესლს, ყლორტს, ქერქს, ფესვს. ნაყოფისა და თესლის მავნებელია ვაშლის ნაყოფჭამია, მსხლის ნაყოფჭამია, ქლიავის ნაყოფჭამია და სხვა. აღმოსავლური ნაყოფჭამია საშიში საკარანტინო მავნებელია.
საქართველოში ყველგანაა გავრცელებული და ზიანი მოაქვს დაბლობ და მთისწინა ზონაში. ზღვის დონიდან 800 მ-ზე ზევით მათი მავნებლობა შედარებით მცირეა. ნაყოფჭამიების წინააღმდეგ პროფილაქტიკური და აგროტექნიკური ღონისძიებებთან ერთად იყენებენ ბრძოლის ბიოლოგიურ და ქიმიურ მეთოდებს. დადებით შედეგს იძლევა ფოსფორორგანული პესტიციდებისა (ფოსფამიდი, ფოზალონი, კარბოფოსი, ქლოროფოსი) და ავტოციდური სარტყლის გამოყენება.
ლევილ-სიურ-ორჟი
ლევილ-სიურ-ორჟი (Leuville-sur-Orge) — სოფელი საფრანგეთში, ილ-დე-ფრანსის რეგიონის ესონის დეპარტამენტში. პარიზიდან 26 კმ-ზე. აქ 1922 წლიდან აქ ცხოვრობდნენ საქართველოს დემოკრატიული რესპუბლიკის საბჭოთა ოკუპაციის გამო ემიგრირებული ქართველები, აქვე ინახებოდა ქართული საგანძური, რომელიც 1921 წელს გაიტანა დემოკრატიული რესპუბლიკის მთავრობამ. ლევილში ქართველთა სათვისტომო მამულის მეპატრონე იყო ბენიამინ ჩხიკვიშვილი. ლევილში ქართველთა სასაფლაოს მოწყობა იყო ნამეტია ბერძენიშვილის ინიციატივის შედეგი, რის გამოც მას „ლევილის დედა“ შეარქვეს.
სქოლიო
კატეგორია:საქართველოს დემოკრატიული რესპუბლიკა კატეგორია:ესონის კომუნები
ლედ ზეპელინის 1968 წლის დიდი ბრიტანეთის ტურნე
რესურსები ინტერნეტში
კატეგორია:ლედ ზეპელინის ტურნეები კატეგორია:1968 წლის საკონცერტო ტურნეები
ალჟირის პროვინცია
200პქ|მინი|მარჯვნივ|ალჟირის მდებარეობა ალჟირში ალჟირი (არაბ. ولاية الجزائر ვილაიეთი Al Ǧazāʾir) — პროვინცია (ვილაიეთი) ალჟირში. მისი დედაქალაქია ალჟირი. პროვინციის ფართობია 273 კმ². 2008 წლის მონაცემებით, პროვინციაში ცხოვრობს 2,947,461 ადამიანი.
პროვინცია იყოფა 13 რაიონად. პროვინცია მოიცავს 57 კომუნას (ან მუნიციპალიტეტს).
სქოლიო
კატეგორია:ალჟირის პროვინციები
Solenopsis azteca azteca
Solenopsis azteca azteca — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს. .
249
თარიღი უცნობია
*
2005
მოვლენები
დაბა ყაზბეგს დაუბრუნდა თავისი ძველი სახელი სტეფანწმინდა (დაბა)
მმართველები
აღმოსავლეთი ევროპა
დასავლეთი ევროპა
სამხრეთ-დასავლეთი აზია
სხვა ქვეყნები
ქურთოლოგია
ქურთოლოგია არის სამეცნიერო დისციპლინა, რომელიც ქურთი ხალხის, მათი ენისა და კულტურის შესწავლითაა დაკავებული. სპარსელებისა და პართელების მსგავსად ქურთებიც ირანულენოვან მოსახლეობას მიეკუთვნებიან და ცხოვრობენ თანამედროვე თურქეთის, ირანის, სირიისა და ერაყის ტერიტორიაზე. ქურთოლოგიის ყველაზე სახელგანთქმული მკვლევარი იყო ვლიდიმირ მინორსკი, რომელიც ქურთული ენის შესწავლით იყო დაკავებული და მას მიაჩნდა, რომ ქურთული ერთ-ერთი ძველი ირანული ენის მიდიურის შთამომავალი იყო.
ლიტერატურა
კატეგორია:კულტუროლოგია კატეგორია:ფილოლოგია კატეგორია:ირანისტიკა კატეგორია:ქურთისტანი
სან-პედრუ-და-ალდეია
სან-პედრუ-და-ალდეია (São Pedro da Aldeia) — მუნიციპალიტეტი ბრაზილიაში, რიო-დე-ჟანეიროს შტატში; მდებარეობს ზღვის დონიდან 5 მეტრზე. მიეკუთვნება ბაიშადას-ლიტორანეასის მეზორეგიონს. შედის ეკონომიკურ-სტატისტიკურ მიკრორეგიონ ლაგუსის შემადგენლობაში.
2010 წლის მონაცემებით, მოსახლეობა 87 875 ადამიანს შეადგენდა, მოსახლეობის სიმჭიდროვე 264.05 კმ²-ზე. ფართობი 332 792 კმ²-ია.
რესურსები ინტერნეტში
კატეგორია:რიო-დე-ჟანეიროს შტატის მუნიციპალიტეტები
ემიგრაცია
მინი|250პქ|გერმანელი ემიგრანტების ასვლა ამერიკისკენ მიმავალ ორთქლმავალზე (დაახლ. [[1850).]] ემიგრაცია — პოლიტიკური, ეკონომიკური ან პირადი მიზეზებით უცხო ქვეყანაში მცირე ხნით ან მუდმივად საცხოვრებლად წასვლა. პოლიტიკური მიზეზებით ემიგრაცია, როგორც წესი, რეპრესული რეჟიმის თანმხლები მოვლენაა, როდესაც რეპრესიის შიში ან გაბატონებული რეჟიმისათვის ლოიალობის გამოცხადების აუცილებლობა მოქალაქეებს აიძულებს უცხო ქვეყანას შეაფარონ თავი. ეკონომიკური მიზეზებით ემიგრაცია საბაზრო ეკონომიკის ქვეყნებისათვისაა დამახასიათებელი. კაპიტალიზმის ეპოქაში, მას შემდეგ რაც სამუშაო ძალამ საქონლის სახე შეიძინა, კაპიტალის სხვა ფორმების მსგავსად, მუშახელი ერთი ქვეყნიდან მეორეში შედარებით თავისუფლად გადაადგილდება.
სქოლიო
კატეგორია:ემიგრაცია კატეგორია:მოსახლეობის მიგრაცია
Solenopsis azteca pallida
Solenopsis azteca pallida — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Solenopsis-ს გვარიდან. მიეკუთვნება Ponerinae-ს ქვეოჯახს. .
სქოლიო
კატეგორია:ჭიანჭველები
რაგბის მსოფლიო ჩემპიონატი 1991 ფინალი
! style="background: #ddffdd;"|წუთი ! s! style="background: #ddffdd;"|ანგარიში ! s! style="background: #ddffdd;"|მოთამაშე ! s! style="background: #ddffdd;"|ქვეყანა ! s! style="background: #ddffdd;"|ქულის მოპოვების ხერხი
კატეგორია:რაგბის მსოფლიო ჩემპიონატი
სტივ მაკ-კარი
სტივ მაკ-კარი (Steve McCurry; დ. 23 აპრილი 1950) — ამერიკელი ფოტოჟურნალისტი. მის მიერ გადაღებულია უამრავი უნიკალური, ისტორიული თუ ღირსშესანიშნავი ფოტო. ერთ-ერთი ასეთი ფოტოა „ავღანელი გოგო“, რომელიც თავდაპირველად გამოჩნდა „National Geographic“-ის ჟურნალებში, და რომელსაც საკმაოდ საინტერესო ისტორია აქვს.
ბიოგრაფია
1968 წელს სტივ მაკ-კარიმ პენსილვანიის სახელმწიფო უნივერსიტეტში დაიწყო კინემატოგრაფიის ისტორიის შესწავლა, თუმცა, საბოლოოდ, მან სწავლა გააგრძელა თეატრალური ხელოვნების ფაკულტეტზე, რომელიც 1974 წელს წარჩინებით და ღირსების ორდენით დაამთავრა. სტივ მაკ-კარი ფოტოგრაფიით დაინტერესდა მას შემდეგ, რა პენსილვანიის სახელმწიფო უნივერსიტეტის გაზეთისთვის დაიწყო ფოტოების გადაღება.
სტივ მაკ-კარიმ თავისი კარიერა დაიწყო ფოტო-რეპორტაჟის კეთებით ავღანეთში, სადაც მიმდინარეობდა საბჭოთა კავშირის ომი. უსაფრთხოებისა და ფოტოების გადაღების მიზნით, სტივ მაკ-კარი შეიმოსა (შეინიღბა) ავღანურ, ტრადიციულ ტანისამოსში, რომელზეც ფარულად იყო მიმაგრებული ფოტოაპარატი. სტივმა მოახერხე ასეთ რთულ სიტუაციაში გადაეღო საკმაოდ ბევრი ისტორიული სურათი, რომელიც ასახავდა იქაურ კონფლიქტებს. ამის შემდეგ, სტივ მაკ-კარიმ მიიღო რობერტ კაფას ოქროს მედალი ნომინაციაში საუკეთესო ფოტოგრაფიული მასალების გაშუქება უცხოეთიდან.
რესურსები ინტერნეტში
კატეგორია:დაბადებული 1950 კატეგორია:ამერიკელი ჟურნალისტები კატეგორია:ამერიკელი ფოტოგრაფები კატეგორია:დაბადებული 23 აპრილი
მაკარ ჩუდრა
”მაკარ ჩუდრა”  („Макар Чудра“) — მაქსიმ გორკის პირველი გამოცემული ნაწარმოები. პირველად გამოიცა გაზეთ ”კავკაზში” 1892 წელს. პირველად ალ. პეშკოვმა სწორედ ამ გამოცემაში დაირქვა თავი მაქსიმ გორკი.
სიუჟეტი
ნაწარმოების მთავარი გმირია მოხუცი ბოშა-კაცი მაკარ ჩუდრა, რომელიც თავის მეგობარ სოკალს ცხოვრებისეულ რჩევებს აძლევს და საკუთარ ისტორიებს უყვება, ხოლო როცა საქმე ქალებზე და სიყვარულზე მიდგა, იხსენებს ორი ბოშა-ახალგაზრდის ლოიკო ზობარისა და რადას სიყვარულის ისტორიას. მათ უყვართ ერთმანეთი, მაგრამ ორივე ამბიციურია. მიუხედავად ზობარის სიამაყისა, იგი მაინც უმღერის მას სიმღერებს და სიყვარულს ეფიცება, სიყვარულის ნაცვლად ის რადასგან მხოლოდ აგრესიას იღებს. ერთ ღამესაც რადა ლოიკოს იარაღს დაადებს შუბლზე, სიყვარულს აუხსნის და პირობას აძლევს, რომ თუ იგი ხალხის წინაშე მუხლებზე დაიჩოქებს და ხელზე ემთხვევა, მას ცოლად გაჰყვება. მაგრამ ბოშებში მუხლებზე დაჩოქვა უდიდესი დამცირებაა, ამის გამო ლოიკო დაჩოქებამდე რადას გულში დანას ჩაარტყამს, ხოლო სიკვდილის შემდეგ დაუჩოქებს მას. დანილი, რადას მამა, ამ ყველაფრის შემსწრე იგივე დანას ზობარს ზურგში ურტყამს და კლავს.
ნოვი-ურალი (დიურტიულის რაიონი)
ნოვი-ურალი (Яңы Урал; Новый Урал) — სოფელი რუსეთის ფედერაციაში, ბაშკირეთის რესპუბლიკის დიურტიულის რაიონში.
2010 წლის მონაცემებით სოფელში ცხოვრობს 28 ადამიანი. რაიონულ ცენტრ დიურტიულიდან დაშორებულია 38 კილომეტრით. უახლოესი რკინიგზის სადგურია უფა, რომელიც დაშორებულია 114 კმ-ით.
2002 წლის აღწერის მიხედვით მოსახლეობის უმრავლესობას თათრები (38 %) და ბაშკირები (49 %) შეადგენენ.
სქოლიო
კატეგორია:დიურტიულის რაიონის სოფლები
Falling into Infinity
Falling Into Infinity — ამერიკული პროგრესული როკ-ჯგუფ Dream Theater-ის, მეოთხე სტუდიური ალბომი. ალბომი ჩაიწერა ნიუ-იორკში, კერძოდ Avatar Studios-ში 1997 წელს. ეს ალბომი თავის წინამორბედ ალბომ Awake-ზე, უფრო მეტად პროგრესული გამოდგა. ასევე ეს არის ერთადერთი ალბომი სადაც ქეიბორდზე უკრავს დერეკ შერინიანი.
სქოლიო
კატეგორია:1997 წლის ალბომები კატეგორია:Dream Theater-ის ალბომები კატეგორია:East West Records-ის ალბომები
ფედერალური ლიგა
ფედერალური ლიგა ან თავისუფალ ხალხთა ლიგა (Liga Federal ან Liga de los Pueblos Libres) - ყოფილი კონფედერაციული სახელმწიფო სამხრეთ ამერიკაში, მონტევიდეოს გარშემო. არსებობდა 1815 -1820 წლებში. მოიცავდა თანამედროვე ურუგვაის ტერიტორიას მთლიანად და მის მოსაზღვრე არგენტინის გარკვეულ ტერიტორიას.
შეიქმნა რიო-დე-ლა-პლატის ვიცე-სამეფოს დაშლის შემდეგ. მისი არსებობა კი იმით დამთავრდა, რომ ტერიტორიის ნაწილი ბრაზილიის იმპერიამ დაიპყრო, ნაწილი კი რიო-დე-ლა-პლატის გაერთიანებულმა პროვინციებმა.
მიუხედავად იმისა, რომ ამ სახელმწიფოს გეგმებში შედიოდა მთელი თანამედროვე არგენტინის ტერიტორიის მიერთება, ეს გეგმა განუხორციელებელი აღმოჩნდა და ის ძირითადად მონტევიდეოსა და ე.წ. "Banda Oriental"-ის გარშემო დარჩა კონცენტრირებული.
დღეისათვის, ფედერალური ლიგა თანამედრეოვე ურუგვაის წინაპრად მიიჩნევა.
რესურსები ინტერნეტში
კატეგორია:ურუგვაის ისტორია კატეგორია:არგენტინის ისტორია კატეგორია:ისტორიული სახელმწიფოები
ანაბის პროვინცია
200პქ|მინი|მარჯვნივ|ანაბას მდებარეობა ალჟირში ანაბა (არაბულად: ولاية عناب) — პროვინცია (ვილაიეთი) ჩრდილო-აღმოსავლეთ ალჟირში. მისი დედაქალაქია ანაბა. პროვინციის ფართობია 1,439 კმ². 2008 წლის მონაცემებით, პროვინციაში ცხოვრობს 640,050 ადამიანი.
პროვინცია მოიცავს 6 რაიონს და 12 კომუნას (ან მუნიციპალიტეტს).
რესურსები ინტერნეტში
კატეგორია:ალჟირის პროვინციები
სურამის ბრძოლა
სურამის ბრძოლა — ბრძოლა წითელ არმიასა და საქართველოს დემოკრატიული რესპუბლიკის ჯარებს შორის. გაიმართა 1921 წლის 4-7 მარტს დაბა სურამთან.
ბრძოლის მსვლელობა
1921 წლის 4 მარტს წითელ არმიასა და საქართველოს დემოკრატიული რესპუბლიკის ძალებს შორის მიმდინარე ბრძოლის პერიოდში წითელი არმიის ავანგარდული ნაწილი (3-4 ათასი კაცი) მიუახლოვდა სადგურ მიხაილოვოს, 5 მარტს კი წამოიწყო ქართული არმიის პოზიციების შტურმი. შეტევა მოიგერიეს, საღამოს კი მიხაილოვოს დამცველები კონტრშეტევაზე გადავიდნენ, რის შედეგადაც უკან დაიხია წითელი არმიის ქვეითთა სამმა ბრიგადამ და კავალერიის პოლკმა.
გენერალი გიორგი კვინიტაძე იძულებული იყო დაეწყო უკან დახევა. 6 მარტს გაძლიერებულმა წითელი არმიის დაჯგუფებამ დაიკავა მიხაილოვო, შემდეგ კი სურამის გვირაბი.
ამგვარად, ქართულმა არმიამ ვერ შეძლო შეეკავებინა წითელი არმიის თავდასხმა სურამის ქედის ხაზზე.
რესურსები ინტერნეტში
კატეგორია:საქართველოს ბრძოლები კატეგორია:საქართველოს დემოკრატიული რესპუბლიკის ისტორია კატეგორია:XX საუკუნის ბრძოლები კატეგორია:სურამი კატეგორია:რუსეთის ბრძოლები
მარგარიტა დე ვალუა
მარგარიტა დე ვალუა (Marguerite de Valois, Margarita Valoiskoa; აგრეთვე ცნობილი როგორც დედოფალი მარგო დ. 14 მაისი, 1553 — გ. 27 მარტი, 1615) — ვალუას დინასტიის წარმომადგენელი. ნავარის, შემდგომში კი საფრანგეთის დედოფალიც.
საფრანგეთის მეფე ანრი II-ისა და მისი ცოლის, დედოფალ ეკატერინე მედიჩის მეშვიდე შვილი. საფრანგეთის სამი მეფის: ფრანსუა II-ის, შარლ IX-ისა და ანრი III-ის უმცროსი და. 1572 წელს მიათხოვეს ნავარის მეფე ანრი III-ს. ქორწინებიდან რამდენიმე დღეში მარგარიტას დედამ რელიგიური კონფლიქტების ჩახშობის მიზნით მოაწყო ე.წ. წმინდა ბართლომეს ღამე, რასაც ათასობით ჰუგენოტის სიცოცხლე შეეწირა, მარგარიტა და მისი ქმარი კი ტყვედ აიყვანეს და ორი წლის შემდეგ ძლივს შეძლეს ნავარაში გაქცევა.
ანრისა და მარგარიტას ქორწინება არასოდეს ყოფილა ნამდვილი. ისინი წლების მანძილზე სრულიად დაუფარავად ღალატობდნენ ერთმანეთს და ამაზე არცერთს არ ჰქონია პრეტენზია. 1585 წლიდან დაიწყო ომი საფრანგეთის ტახტისათვის, რომელშიც მარგარიტამ ნეიტრალური მდგომარეობა შეინარჩუნა, იგი ქმრისა და ძმისგან მოშორებით, ოვერნში გადასახლდა და რამდენიმე წელი იქ ცხოვრობდა. 1589 წელს მისი ძმა ანრი III მოკლეს და საფრანგეთის მეფე მარგარიტას ქმარი ანრი IV გახდა.
მათი ქორწინება კარგად მიდიოდა, მანამ სანამ ანრის საყვარელთან შვილი არ გაუჩნდა. იგი მიხვდა, რომ სურდა კანონიერი მემკვიდრე, რის გამოც 1599 წელს გასცილდა უნაყოფო მარგარიტას და ცოლად შეირთო მარია მედიჩი, რომელთანაც უამრავი შვილი შეეძინა. მარგარიტა დაესწრო მარია მედიჩის დედოფლად კურთხევას, რის შემდეგაც რამდენიმე დღეში ანრი IV მოკლეს და ტახტზე მისი ვაჟი ლუი XIII ავიდა.
მარგარიტა ძალიან განათლებული და დახვეწილი ქალი იყო. მან დიდი როლი ითამაშა საფრანგეთის სამეფო კარის კულტურული ცხოვრების დახვეწასა და განვითარებაში. მას უყვარდა ძველი ბერძნული ფილოსოფია და თავადაც იზიარებდა მას. საფრანგეთში პატიმრობისას მან დაწერა და გამოაქვეყნა თავისი მემუარები. იგი მართლაც ერთ-ერთი ყველაზე მოდური ქალი იყო ევროპის ისტორიაში, რომელმაც დაამკვიდრა ჩაცმის ახალი სტილი.
იგი თავისი ეპოქის ერთ-ერთი ყველაზე გამოჩენილი ადამიანია. ქალი რომლის გამოც ვალუას დინასტია ბურბონებმა შეცვალეს. სწორედ ისაა ვალუას დინასტიის უკანასკნელი წარმომადგენელი. მასზე უამრავი ლეგენდა და ნაწარმოებია შეთხზული. სწორედ მარგარიტას ცხოვრების უმნიშვნელოვანეს პერიოდს მიუძღვნა ალექსანდრე დიუმამ თავისი უკვდავი ნაწარმოები დედოფალი მარგო (La Reine Margot).
ბავშვობის წლები და განათლება
მარცხნივ|მინი|339x339პქ|დედოფალი [[ეკატერინე მედიჩი თავის შვილებთან - შარლ IX-თან, ანრისთან, ფრანსუასთან და მარგარიტასთან - ერთად, 1561 წელი]] მარგარიტა ვალუა დაიბადა 1553 წლის 14 მაისს შატო დე სენ-ჟერმენ-ან-ლაიში. იგი იყო საფრანგეთის მეფე ანრი II-ისა და მისი ცოლის, დედოფალ ეკატერინე მედიჩის მეშვიდე შვილი და მესამე ქალიშვილი. მისი სამი ძმა - ფრანსუა II, შარლ IX და ანრი III საფრანგეთის მეფეები გახდნენ, ხოლო მისი უფროსი და, პრინცესა ელიზაბეტ ვალუა შემდგომში ესპანეთის დედოფალი გახდა.
მან თავისი ბავშვობა შატო დე სენ-ჟერმენ-ან-ლაიში გაატარა თავის უფროს დებთან, პრინცესა ელიზაბეტთან და პრინცესა კლაუდიასთან ერთად. ასევე მათთან ერთად იზრდებოდა მათი უფროსი ძმის, ფრანსუას საცოლე, შოტლანდიის დედოფალი მერი სტიუარტი. პატარა პრინცესების აღზრდაზე ზრუნავდა გრაფინია შარლოტ დე ვიენი, რომელიც დახასიათებულია როგორც „ბრძენი და სათნო კათოლიკე ქალბატონი“. 1559 წლის იანვარში მარგარიტას და, პრინცესა კლაუდია ლოთარინგიის ჰერცოგ შარლ III-ს მიათხოვეს, ხოლო ამავე წლის ივნისში პრინცესა ელიზაბეტი მიათხოვეს ესპანეთის მეფე ფილიპე II-ს. ფილიპესა და ელიზაბეტის ქორწილში დაიღუპა მარგარიტას მამა, მეფე ანრი II. ამის შემდეგ ტახტზე ადის მარგარიტას ძმა ფრანსუა II. ვინადან მისი დები უკვე საფრანგეთში აღარ ცხოვრობდნენ, მარგარიტა შატო დე ამბუაზში გადაიყვანეს და თავის ძმებთან ერთად იზრდებოდა. 1560 წელს ფრანსუა II გარდაიცვალა, რის გამოც მეფე მარგარიტას კიდევ ერთი ძმა, შარლ IX გახდა, მისი მცირეწლოვანების გამო კი რეგენტად ეკატერინე მედიჩი დაინიშნა. აქედან მოყოლებული შარლი თავის დას განსაკუთრებით დაუახლოვდა. სწორედ ამ დროს შეარქვა შარლმა მას მეტსახელად მარგო.
სამეფო კარზე პრინცესა მარგარიტა სწავლობდა გრამატიკას, კლასიკურ ლიტერატურას, ისტორიასა და ლექსების წერას. ამასთან გარდა მშობლიური ფრანგულისა, მარგარიტამ იცოდა ბერძნული, იტალიური, ესპანური, ლათინური და პორტუგალიური. მან ასევე ბრწყინვალედ იცოდა პროზა, პოეზია, ცხენოსნობა და ცეკვა. აღსანიშნავია, რომ მარგარიტასთან აუდიენციისას, ვენეციის ელჩი გააოცა მისმა მჭერმეტყველებამ და შორსმჭვრეტელობამ, რის გამოც მან ასეთი რამ განაცხადა:
1564-66 წლებში სამეფო ოჯახთან ერთად მონაწილეობა მიიღო საფრანგეთის გარშემო მოგზაურობაში. ამ პერიოდში საფრანგეთში საშინელი რელიგიური ომები მიმდინარეობდა კათოლიკეებსა და ჰუგენოტებს შორის. სწორედ ამიტომ 1560 წლიდან ეკატერინე მედიჩის მოწოდებით დაიწყო მოლაპარაკება მარგარიტასა და პორტუგალიის მეფე სებასტიან I-ის ქორწინებასთან დაკავშირებით, რომელიც უშედეგოდ დასრულდა.
საქორწინო მოლაპარაკებები
მინი|306x306პქ|პრინცესა მარგარიტა 1560 წელს, შესრულებულია ფრანსუა კოლუეტის მიერ 1565 წელს სამხრეთ საფრანგეთში მოგზაურობისას სამეფო ოჯახი შეხვდა წლების უნახავ ელიზაბეტ ვალუას მის მეუღლესთან, ფილიპე II-თან ერთად. მათ თან ახლდათ ჰერცოგი ალბათ. ფრანგებმა და ესპანელებმა განიხილეს ფრანკო-ესპანური ალიანსის კიდევ უფრო გაძლიერების შესაძლებლობა. მათ წამოჭრეს მარგარიტასა და ფილიპეს ვაჟის (რომელიც პირველ ცოლთან ჰყავდა), ასტურიის პრინც დონ კარლოსის ქორწინების საკითხი. თუმცა ესპანელებმა ამ წინადადებაზე უარი განაცხადეს. ამის შემდეგ ეკატერინემ დაიწყო საღვთო რომის იმპერატორ მაქსიმილიან II-ის ვაჟის, ავსტრიის ერცჰერცოგ რუდოლფისა და მარგარიტას ქორწინებასთან დაკავშირებული მოლაპარაკებები, მაგრამ ესეც კრახით დასრულდა.
თინეიჯერობის ასაკში მარგარიტა და მისი ძმა, ანჟუს ჰერცოგი ანრი ძალიან ახლო მეგობრები იყვნენ. 1568 წელს, ანრიმ დატოვა სამეფო კარი და სამეფო არმიაში გაწევრიანდა, თავის საყვარელ 15 წლის დას კი დედამისთან მისი ინტერესების დაცვა დაავალა. ამასთან დაკავშირებით მარგარიტა წერდა:
1568 წელს გარდაიცვალა ესპანეთის დედოფალი, მარგარიტას და ელიზაბეტ ვალუა. ამით ფაქტიურად გაწყდა ფრანკო-ესპანური ალიანსი, რაც რელიგიური ომების ქარ-ცეცხლში გახვეული საფრანგეთისთვის ნამდვილი კატასტროფა იყო. ამიტომ ეკატერინემ მალევე დაიწყო თავისი შვილების, განსაკუთრებით კი 15 წლის მარგარიტას დაოჯახებაზე ფიქრი.
სწორედ ამ პერიოდში გამჟღავნდა მარგარიტას და სამეფო ოჯახის უდიდესი მტრის, ანრი დე გიზის სასიყვარულო ურთიერთობის შესახებ. როგორც ბევრი ისტორიკოსი თვლის მათ რომანი ჰქონდათ, თუმცა ამის დამამტკიცებელი საბუთი არ არსებობს. ეკატერინე მედიჩის მისი ქალიშვილის და გიზის რომანის შესახებ ამბავი მიუტანეს. გაცეცხლებულმა ეკატერინემ კი ეს ყველაფერი შარლ IX-ს უამბო. ამით გამწარებული შარლი და ეკატერინე შუაღამისას შევიდნენ მარგარიტას საძინებელში, საწოლიდან გადმოათრიეს, სცემეს, საღამური შემოახიეს და თმით ათრიეს, ხოლო ანრი დე გიზი სამეფო კარიდან გააძევეს.
ამ საშინელმა ინცინდენტმა მარგარიტასა და მის ძმას შორის დიდი სიძულვილი ჩამოაგდო. მარგარიტას, რომელსაც აქამდეც არ უყვარდა დედა, ამის შემდეგ სამუდამოდ შესზიზღდა იგი.
ქორწინება ანრი ნავარელზე
მინი|[[ანრი IV (საფრანგეთი)|ანრი III ნავარელი და მარგარიტა ვალუა|ალტ=|მარცხნივ]] 1570 წელს ეკატერინე მედიჩიმ შარლ IX დააქორწინა საღვთო რომის იმპერატორ მაქსიმილიან II-ის ასულ ელიზაბეთ ავსტრიელზე. ამ ქორწინების ჩავლისთანავე ეკატერინემ დაიწყო მარგარიტასა და ნავარის ახალგაზრდა მეფე ანრი III-ს შორის საქორწინო მოლაპარაკებები. ანრი წარმოშობით ფრანგი ჰუგენოტი და ჰუგენოტების მთავარი ლიდერი იყო. გარდა ამისა იგი იყო ბურბონთა დინასტიის წარმომადგენელი, რითაც იგი ვალუების ყველაზე ახლო ნათესავი და ტახტის მემკვიდრე იყო. ამასთან იგი მარგარიტას ნათესავიც იყო, ვინაიდან ანრის ბებია - მარგარიტა ანჟულიმელი და მარგარიტას ბაბუა ფრანსუა I ღვიძლი და-ძმა იყვნენ. ასე, რომ ამ ქორწინებით უნდა მოგვარებულიყო საფრანგეთში კათოლიკეებსა და ჰუგენოტებს არსებული დაპირისპირება.
1572 წლის 11 აპრილს მარგარიტა ვალუა და ანრი ნავარელი დაინიშნნენ. ერთ-ერთ წერილში ანრის დედა, ნავარის დედა-დედოფალი ჟანა დ'ალბრე მარგარიტაზე წერდა:
თუმცა ვითარება მალევე შეიცვალა. პარიზში ჩასული ჟანა ეკატერინემ ხელთათმანებით მოწამლა, თუმცა ანრიმ ქორწილზე უარი მაინც არ თქვა.
1572 წლის 18 აგვისტოს ნოტრ-დამის საკათედრო ტაძარში 19 წლის მარგარიტა და ანრი დაქორწინდნენ. ამ ქორწინებას წესით ჰუგენოტები და კათოლიკეები უნდა შეერიგებინა, მაგრამ ასე არ მოხდა. ამასთან ეს ქორწინება რომის პაპმა გრიგოლ XIII-მ უკანონოდ სცნო. აგრეთვე საინტერესო ფაქტი მოხდა ჯვრისწერისას. ჰუგენოტმა ანრი ნავარელმა კატეგორიული უარი განაცხადა კათოლიკურ ტაძარში ჯვრისწერაზე, რის გამოც იგი ტაძრის გარეთ დარჩა, საკურთხეველთან კი იგი მარგარიტას ძმამ, ნავარელის სეხნია ანრი დე ვალუამ, ანჟუს ჰერცოგმა შეცვალა.
მეთექვსმეტე საუკუნის ერთ-ერთი ფრანგი მწერლის გადმოცემის მიხედვით საქორწინო ცერემონიალზე როცა მარგარიტას ჰკითხეს თანახმა იყო თუ არა ცოლად ანრის გაჰყოლოდა იგი დიდი ხნის მანძილზე დუმდა, მას მღვდელმა კითხვა რამდენჯერმე გაუმეორა რის შემდეგაც განრისხებულმა შარლ IX-მ ზურგიდან ხელი ჰკრა მარგარიტას, რის შემდეგაც ძალიან დაბალი ხმით განაცხადა თანხმობა. თავად მარგარიტა, ქორწილის დღეზე თავის მემუარებში ასეთ რამეს წერდა:
წმინდა ბართლომეს ღამე
მინი|371x371px|სამეფო ოჯახი ათვალიერებს წმინდა ბართლომეს ღამეს დაღუპულთა გვამებს ქორწილიდან ექვსი დღის შემდეგ, კათოლიკეებმა ისარგებლეს ქორწილზე ჩამოსული უამრავი ჰუგენოტის პარიზში ყოფნით და 24 აგვისტოს, ღამის ორ საათზე, წმინდა ბართლომეს ხსენების დღეს ანრი დე გიზისა და ეკატერინე მედიჩის მეთაურობით სასტიკად გაჟლიტეს ათი ათასობით ჰუგენოტი. ამ ღამით 10 000 ჰუგენოტი მოკლეს და როგორც თავად თქვა, ეკატერინემ მოწყალება გაიღო და მათ „საფლავი“ უბოძათ, ერთი დიდი ორმოს სახით. თუმცა ბართლომეს ღამე ამით არ დასრულდა. ამ ღამით დაწყებული ხოცვა ოქტომბრამდე გაგრძელდა და მთელ საფრანგეთს მოედო. კათოლიციზმის ერთგულებისა და დაცვისთვის პაპმა ეკატერინეს გამოსახულებიანი მონეტები მოაჭრევინა.
დღემდე მიიჩნევა, რომ ეკატერინემ თავისი ქალიშვილი ნავარის მეფეს მხოლოდ იმიტომ მიათხოვა, რომ პარიზში უამრავი ძლევამოსილი ჰუგენოტი შემოეტყუებინა. ეკატერინე მედიჩის საშინელი პოლიტიკის გამო 1562-1598 წლებში საფრანგეთში სისხლის მღვრელი რელიგიური ომები მძვინვარებდა. ამას მოჰყვა ფრანგების უკმაყოფილება ვალუას დინასტიისადმი და გიზებისა და ბურბონების მიერ ტახტისთვის ბრძოლის ატეხვა.
თავის მემუარებში მარგარიტა ვალუა იხსენებდა, რომ ბართლომეს ღამისას მან ერთი ჰუგენოტის სიცოცხლე იხსნა, რომელიც უეცრად შევარდა მის ოთახში და ნავარის დედოფალს გადარჩენას ევედრებოდა. სწორედ ეს მემუარი და ხოცვა გახდა შემდგომში ალექსანდრე დიუმას შთაგონების წყარო, რამაც მას თავისი უკვდავი რომანის დედოფალი მარგოს დაწერისკენ უბიძგა.
ბართლომეს ღამის აბმების ჩაცხრობის შემდეგ, ეკატერინემ მარგარიტას შესთავაზა, რომ ანრის მოაშორებდა, თუმცა მარგარიტამ მიუგო, რომ მასთან უკვე ჰქონდა სქესობრივი კავშირი და ყოველმხრივ მისი ცოლი იყო. მოგვიანებით იგი თავის მემუარებში წერდა:
ცნობილია, რომ მარგარიტა ხოცვის დაწყებამდე მისმა დამ, ჰერცოგინია კლაუდია ვალუამ გააფრთხილა, რომელიც დის ქორწილში იყო ჩასული და შემთხვევით გაიგონა მოსალოდნელი ხოცვის შესახებ. სწორედ ამით მოახერხა ანრი ნავარელმა გადარჩენა.
ზოგიერთი ისტორიკოსი ირწმუნება, რომ მათ ოჯახში იყო ინცესტის შემთხვევები და მარგარიტას თავის ძმებთან რომანი ჰქონდა, თუმცა ამის დამადასტურებელი საბუთები და მხილველები არ არსებობს. ეს უბრალოდ ცილისწამებაა და გამონაგონია მკითხველის უფრო დასაინტერესებლად.
თავად მარგარიტას მემუარებიდან, ბართლომეს ღამის შესახებ შესახებ ბევრ რამეს ვიგებთ. იგი ასეთ რამეს წერდა: მარცხნივ|მინი|368x368px|დედოფალი მარგარიტა მკვლელებისგან იცავს ლა მოლს. ნახატი შექმნილია 1836 წელს, დიუმას ნაწარმოებზე დაყრდნობით მარცხნივ|მინი|274x274პქ|ბართლომეს ღამით აგონიაში ჩავარდნილ შარლ IX-ს ამშვიდებს მისი ცოლი, დედოფალი [[ელიზაბეთ ავსტრიელი (1554-1592)|ელიზაბეთ ავსტრიელი და დედამისი, დედა-დედოფალი ეკატერინე მედიჩი]]
ტყვეობის წლები და შეთქმულებების ქსელი
მინი|ნავარის დედოფალი მარგარიტა ვალუა 1572 წელს|291x291პქ წმინდა ბართლომეს ღამემ დამღუპველად იმოქმედა შარლ IX-ის ფსიქიკაზე, რომლის ჯანმრთელობაც დღითიდღე უარესდებოდა. 1573 წელს შარლის ძმა და ამავდროულად მისი მემკვიდრე, ანრი დე ვალუა პოლონეთისა და ლიტვის მეფედ აირჩიეს, რის გამოც ტახტთან ყველაზე ახლოს მარგარიტას უმცროსი ძმა, ფრანსუა დე ვალუა იყო. ანრიმ როგორც კათოლიკობის დამცველმა პოლონეთში პროტესტანტების მიმართ ხისტი პოლიტიკის გატარება დაიწყო. ამრიგად რადგან ანრი უკვე ძალიან შორს იყო საფრანგეთიდან, ტახტის მემკვიდრედ ფრანსუა სცნეს. თუმცა ფრანსუა მალე ჰუგენოტებს გაურიგდათ მეფე შარლის წინააღმდეგ. იგი იმდენად სულსწრაფი იყო, რომ ვერ ითმენდა და რაც შეიძლება მალე სურდა გვირგვინის დადგმა.
1574 წლის აპრილში შეთქმულება გამოააშკარავეს. ცხადია სამეფო ოჯახის წევრები მარტივად გამოძვრნენ და შარლმა ერთ-ერთი ჰუგენოტი და მარგარიტას საყვარელი ჟოზეფ ბონიფაც დე ლა მოლი დასაჯეს სიკვდილით. მისი თავის მოკვეთის შემდეგ შარლი ისე განაგრძობდა და-ძმასთან და სიძესთან ურთიერთობას თითქოს არაფერი მომხდარიყო. მარგარიტამ თავის ქმარს წერილი მისწერა, სადაც ატყობინებდა, რომ იგი ანრი დე ბურბონის მხარდამჭერი იყო. იგი თავის მემუარებში წერდა: